Robert Viiber

Robert Viiber (sündinud 31. jaanuaril 1997 Rakveres) on eesti võrkpallur.

Alates 2015. aastast on ta olnud Eesti võrkpallikoondise liige ning hooajast 2025/26 mängib ta Prantsusmaa kõrgliiga klubis Narbonne Centurion.

Sportlaskarjäär
Noorteklassid
Viiber kuulus aastatel 2012–2017 Eesti noormeestekoondisse (sündinud 1997 ja hiljem), kelle treeneriteks olid Oliver Lüütsepp ja Ülari Kaibald.Poisid 97 Eesti Võrkpalli Liidu arhiiv. Suurematel rahvusvahelistel võistlustel valikturniiridest kaugemale ei jõutud.Tallinnas peetakse võrkpallurite U-20 vanuseklassi EM-valikturniir ERR arhiiv, 20.04.2014.Kaks võrkpalli noortekoondist alustavad MM-valiksarja ERR arhiiv, 05.01.2017.

Eesti võrkpallikoondis
Viiber liitus esmakordselt Eesti võrkpallikoondisega 2015. aastal, kui kuulus koondise nimekirja Euroopa Liiga mängudel.Selgus Eesti võrkpallikoondis Euroopa liiga mängudeks ERR arhiiv, 29.06.2015. Ta on esindanud Eestit Euroopa meistrivõistluste finaalturniiril ühel korral (2021).Selgus Eesti võrkpallikoondise koosseis koduseks EM-finaalturniiriks ERR, 20.08.2021. Euroopa Liigas on ta kuulunud koondisse kuuel turniiril (2018, 2019 alagrupifaasis, 2021, 2022, 2023 ja 2024).Eesti võrkpallikoondis võitis Euroopa Kuldliiga ERR, 14.06.2018.Rahvuskoondised alustavad mänge Euroopa Kuld- ja Hõbeliigas ERR, 23.05.2019.Võrkpallikoondis alustab reedel kodust Euroopa Kuldliiga turniiri ERR, 26.05.2021.

Klubivõrkpall
2011–2017 Eesti meistriliigas
Robert Viiber oli Rakvere Spordikooli kasvandik ning hooaja 2011/12 keskel (vaid 14-aastaselt) sai ta esimesed mängud Eesti meistriliiga tasemel kohaliku võistkonna Rakvere Grossi Toidukaubad ridades. Ta sai mänguaega üldiselt vahetusmängijana Ronald Järve asemel ajal, kui põhisidemängija Hardi Paas oli vigastusega eemal.Margus Martin: Võrgumehed üllatasid tiitlikaitsjat geimivõiduga Virumaa Teataja, 21.12.2011. Viiber kuulus meeskonda (uue nimega Rakvere FruitXpress) uuel hooajal (2012/13) olles taas põhiliselt varumängija rollis.Aivi Pargi: Võrkpallurid avavad hooaja kodumänguga Virumaa Teataja, 05.10.2012. Meeskond osales mõlemal hooajal Eesti karika- ja meistrivõistlustel ning Schenker Liigas, kuid medalimängudele ei jõutud.

Hooajal 2013/14 alustas tegevust Rakvere Võrkpalliklubi, kuhu kuulus ka Robert Viiber. Samal aastal asus ta õppima Audentese Spordigümnaasiumis ja kuulus ka Danpower Võru/NK ridadesse.Uus Rakvere klubi on sisuliselt komplekteeritud ERR arhiiv, 12.09.2013. Meeskonnad võtsid osa nii Eesti karika- ja meistrivõistlustest kui ka Schenker Liigast, kuid kummagi meeskonnaga medalitele ei jõutud.Robert Viiber Sporditulemused (vaatatud 14.03.2023).

Hooajaks 2014/15 vahetas Viiber klubi ning liitus Bigbank Tartuga, kus ta mängis kolm järjestikust hooaega.Eesti meistermeeskond teeb plaane uueks hooajaks ERR arhiiv, 08.07.2014. Nende kolme hooaja jooksul võideti ühel korral Schenker Liiga ning jõuti kahel korral finaali Eesti meistrivõistlustel. Esimesel hooajal (2014/15) osaleti ka CEV Cupi eelringis ja CEV Challenge Cupil, kus jõuti 1/16 finaali. Kui algselt võeti Viiber Bulgaaria sidemängija Georgi Topalovi kõrval teiseks sidemängijaks, siis juba esimese hooaja alguses suutis ta murda end põhikoosseisu.Andrei Ojamets lõpus tehtud servivigadest: see on andestamatu ERR arhiiv, 19.10.2014.

2017–... Välisliigades
Hooajaks 2017/18 sõlmis ta oma esimese välislepingu ning liitus Portugali meistriliigaklubiga Fonte do Bastardo, kus ta täitis põhiliselt vahetusmängija rolli.Tartu Bigbanki sidemängija siirdub Portugali kolmandasse meeskonda ERR arhiiv, 17.06.2017.Märt Roosna: Jokkeri rollis olev Robert Viiber ajab Assooridel kiirust taga Eesti Päevaleht, 27.10.2017. Klubi osales tugevuselt kolmandas Eurosarjas, CEV Challenge Cupil, kus jäädi pidama 1/16 finaalis.CEV Challenge Cup 2018 CEV arhiiv (vaadatud 14.03.2023). Portugali meistriliigas saadi viies koht ning Portugali karikavõistlustel langeti konkurentsist veerandfinaalis.

Hooajaks 2018/19 siirdus ta Tšehhi meistriliigaklubisse Odolena Voda Aero põhisidemängijaks ning esindas meeskonda kaks hooaega.Robert Viiber sõlmis Tšehhis uue lepingu Virumaa Teataja, nr. 84, 02.05.2019 Esimesel hooajal jäädi Tšehhi karikavõistlustel pidama eelringi ning Tšehhi meistrivõistlustel jõuti veerandfinaali.Nädal piiri taga: Laak ja Keel aitasid koduklubid finaali ERR, 02.04.2019. Teisel hooajal (2019/20) jäädi taas Tšehhi karikavõistlustel pidama eelringidega; Tšehhi meistriliiga hooaeg peatati kevadel koroonapandeemia tõttu ning play-offideni ei jõutud.

Hooajaks 2020/21 vahetas Viiber Tšehhi siseselt klubi ning sõlmis lepingu Tšehhi meistriliigaklubiga Pribrami Kocouris, kus ta sai täita põhisidemängija rolli.Karjääris väikese sammu edasi astuv Viiber: ma ei tahtnud töötuks jääda ERR, 02.06.2020. Klubi alustas hooaega väga kehvasti, olles aasta lõpus liigatabeli viimasel positsioonil.Nädal piiri taga: Prantsusmaal ja Saksamaal kohtusid koondislased omavahel ERR, 21.12.2020. 2020. aasta lõpus vahetaski Viiber koduklubi ning siirdus Itaalia esiliigaklubisse Cantu Pool Libertas.Eesti koondise sidemängija liigub Tšehhist Itaaliasse ERR, 24.12.2020. Klubi jõudis Itaalia esiliigas veerandfinaali, mis andis lõppkohaks põhiturniiri tulemuste alusel kaheksanda.Nädal piiri taga: Enardile kuld, Juhkamile ja Treialile hõbe ERR, 19.04.2021. Viiber oli meeskonna põhisidemängija.

Hooajaks 2021/22 liitus ta Prantsusmaa esiliigaklubiga Grand Nancy.Robert Viiber jätkab karjääri Prantsusmaal Võrkpall24, 05.05.2021. Klubi osales Prantsusmaa karikavõistlustel, kus eelringist edasi ei pääsetud. Prantsusmaa esiliiga lõpetati kolmanda kohaga.Teppani ja Aganitsa hooajad lõppesid hõbedaselt, Täht võitleb pronksi eest ERR, 02.05.2022. Viiber kuulus üldiselt meeskonna põhikoosseisu.

Hooajaks 2022/23 siirdus ta Rumeenia meistriliiga klubisse SCM Craiova, kus ta hakkas kandma juba harjumuspärast põhisidemängija rolli.𝐁𝐮𝐧 𝐯𝐞𝐧𝐢𝐭, 𝐑𝐨𝐛𝐞𝐫𝐭 𝐕𝐢𝐢𝐛𝐞𝐫! SCM Craiova facebook, 29.06.2022. Klubi osales tugevuselt teises Eurosarjas, CEV Cupil, kus jäädi pidama 1/16 finaali.CEV Volleyball Cup 2023 CEV arhiiv (vaadatud 09.05.2023). Võideti Rumeenia karikavõistlused ning saadi Rumeenia meistriliigas kolmas koht.Viiber tuli Rumeenias karikavõitjaks, Vennole Kataris hooaja esimene tiitel ERR, 20.03.2023.Märt Tammearu krooniti Belgia meistriks, Treialile ja Vankerile hõbe ERR, 09.05.2023.

Hooajal 2023/24 mängis ta Rumeenia klubis CSA Bucuresti Steaua. Volei masculin: CSA Steaua l-a transferat pe estonianul Robert Viiber Agerpres, 06.06.2023. Osaleti CEV Challenge Cupil, kus jäädi pidama veerandfinaali. Rumeenia karikavõistlustel jäädi finaalis alla Bucuresti Rapidile ning saadi teine koht.Cupa Romaniei 23-24 Masculin final Dataproject (vaadatud 04.10.2024). Rumeenia meistrivõistlustel jäädi kuuendale kohale. Viiber täitis meeskonnas pigem vahetusmängija rolli.Anu Säärits: Viiberil jäi Rumeeniast suhu mõru maik: mulle lubati maad ja ilmad kokku ERR, 01.06.2024.

Saavutused
Klubivõrkpall
Balti liiga
2014/15 16px Bigbank Tartuga
2016/17 16px Bigbank Tartuga

Riikide meistrivõistlused
2014/15 16px Eesti meistrivõistlused Bigbank Tartuga
2016/17 16px Eesti meistrivõistlused Bigbank Tartuga
2022/23 16px Rumeenia meistrivõistlused SCM Craiovaga
2024/25 16px Austria meistrivõistlused Innsbrucki Hypo Tiroliga

Välismaa esiliigad
2021/22 16px Prantsusmaa esiliiga Grand Nancyga

Riikide karikavõistlused
2022/23 16px Rumeenia karikavõistlused SCM Craiovaga
2023/24 16px Rumeenia karikavõistlused CSA Bucuresti Steauaga
2024/25 16px Austria superkarikas Innsbrucki Hypo Tiroliga
2024/25 16px Austria karikavõistlused Innsbrucki Hypo Tiroliga

Koondis
2018 16px Euroopa Kuldliiga
2021 16px Euroopa Kuldliiga

Individuaalsed auhinnad
2024 Austria superkarika kõige väärtuslikum mängijaViiber võitis uues liigas kohe karika ja teenis MVP tiitli ERR, 30.09.2024.

Tunnustus
Eesti parim noorvõrkpallur noormeestest: 2015.Aasta parimad võrkpallurid on Anu Ennok ja Kert Toobal ERR arhiiv, 28.12.2015.

Viited

Välislingid
Robert Viiber Mängija ülevaade CEV kodulehel
Robert Viiber Eesti Võrkpalli Liit
Robert Viiber Volleybox

Kategooria:Eesti võrkpallurid
Kategooria:Sündinud 1997